Народно читалище „Възраждане 1924”

БУЛСТАТ 000414174 с.Бяла вода ул”Васил Левски” №14 общ.Белене

Д О К Л А Д

за

дейността на Народно читалище „Възраждане 1924” през 2023г.

В нашия съвременен свят, подложен на множество влияния от западни народи и култури, читалищата, особено в малките населени места, играят ролята на **средата, където се пазят уникални традиции.**Там от стари на млади се предават вековни занаяти, песни, приказки, поверия, съхранява се връзката с българските корени. В основата на едно стабилно общество винаги стои опазването на нематериалните културни белези. **Именно днес в българските читалища имаме образци на модерност, а не само на традиция и патриотизъм.**

Съществуват позитивни практики на партньорство между читалищата, държавните и общински институции, неправителствените организации, бизнеса – типичен пример са отношенията в нашето село. Искам да изкажа голяма благодарност от мое име и от името на читалищното ръководство към всички съпричастни с дейността на читалището.

Дейността на читалището се разпределя в няколко направления: културно-масова дейност, библиотечна дейност, управление на бюджета на читалището.

Културно–масова дейност:

Всяка година се приема план за работата на НЧ”Възраждане 1924” и неизменна част от него е културният календар. Културния календар и отворени по всяко време може да се добавят още и още мероприятия. Той става съставна част от културният календар на общината и съответно се работи по него през цялата година.

През годината сме се стремели да разнообразим живота на жителите на с.Бяла вода с различни мероприятия. Всички вие сте били или участници, или сте дошли да гледате, или сте чули за тези мероприятия. Ще спомена Бабинден, ден на лозаря, Баба Марта и деня на самодееца, Ден на детето, Еньовден, Празника на селото, Първи ноември – Ден на будителите, Коледно Новогодишното тържество.

Вече няколко години Клуба за народни хора при читалището стъпка по стъпка върви по своя път. Освен изявите в селото играхме и веселихме хората в с.Черни Осъм на „Чукан боб с коприва”, в с.Муселиево „Празник в края на лятото”, завоювахме второ място в категория „Групаво танцовално изпълнение” в рамките на фолклорния фестивал „Вит тече и разказва” с.Крушовица, достойно се представихме и на празника на гр.Белене.

Клуб „Сръчко” съществува в читалището от много години, той е отворен за участници и през годините много жители и деца са взели участие в него – направихме и раздадохме мартеници на всички жители на с.Бяла вода и мартеници за социалния патронаж. Започнахме и една нова дейност - украса за вашия празник, украса за рождени дни, кръщенета и други. Участниците в него помогнаха да се направят и китките за Еньовден,тематична изложба за Великден и украса на площада за него, Украса на читалището за Коледа и изложба на коледни неща във фоайето на читалището. Хората свикнаха и идват в читалището за направа на поздравителни картички, тематични ръчно направени подаръци най вече от вестници, креп хартия, шишарки, покани за мероприятия.

Библиотечна дейност:

Задачата на читалището е да да задоволява потребностите на читателите с разнообразна литература. През м.ноември се проведе дългоочакваната среща с Нидал Алгафари - той представи негови книги. Пак през в.номври се проведе и традиционото литературно четене на творчеството на поета и преводача от нашето село Николай Кънчев, на нея присъстваха деца и възрастни. Тук трябва да споменем и ролята на компютрите в читалището – на тях не стоят само деца за да играят, на тях идват и по-възрастни хора да говорят с внуци и правнуци, търси се специализирана литература, децата си търсят и подготвят домашни, пишат се реферати и доклади и се разпечатват, подават се и документи за работа в България и в чужбина. Тук искам да изкажа благодарност за дарените книги от Радослав Цаков – издател на книги и Здравко Младенов – историк и писател и двамата родом от нашето село.

През годината са правени тематични изложби и кътове във фоайето на читалището. Абонирано е читалището за 1 брой периодично издание.

Библиотеката разполага с 8 174 броя библиотечни единици в края на 2023г.

През годината читалището участва в семинари, форуми, обучения – необходими за работата на читалището. Читалището е член да националната фондация за развитие „Читалище” и Българската библиотечно – информационна асоциация /СБИР/, фондация „Глобални библиотеки България”, Съюз на Народните читалища към МК. През м.юни читалищните работници взеха участие в “Лятна академия за читалищни деятели” организирана от сдружение “Плевенски фонд - читалища”

Бюджет на читалището:

Щатното разписание на НЧ „Възраждане 1924” за 2023г. е една бройка читалищен секретар и половин бройка - работник в библиотеката.

Читалището има 50 дка земя дадени за ползване от община Белене и е сключен договор за наем на същите с ЧТППК „Напредък”.

Наема от помещението на първия етаж също е едно добро перо в приходите на читалището.

Друго перо за издръжка на читалището е библиотечна такса и членски внос. Членовете на читалището, за да може то да съществува според закона за читалищата от 2010г. е - 50 и ние с общи усилия надхвърляме тази бройка. За 2023г. имаме 66 члена платили членски внос и 11 платили библиотечна такса.

Собствени приходи на читалището от направата на некролози и други канцеларски услуга са в размер на 303,00лв. Членският внос е 1,00лв. Трябва да се отбележи, че не всички са си платили библиотечната такса, но въпреки това всеки прекрачил прага на читалището е добре дошъл.

Стремежа на Читалищното настоятелство е да се работи за задоволяване на духовните потребности на хората в селото, читалището да е и то е достъпно за всички желаещи да влязат в него ида намерят своята среда за духовен живот.

Читалищно настоятелство на

НЧ„Възраждане1924”